փետրվարի 2020 թվականի N - Լ

«ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆ­ՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ­ՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱ­­ՊԵ­ՏՈՒ­ԹՅԱՆ ՕՐԵՆՔԻ ՆԱԽԱԳԾԻ վե­րա­բեր­յալ Հա­­­յաս­­­տա­նի Հա­ն­րա­պե­­­տու­թյան կառա­վա­­րու­­թյան առա­ջար­­կու­թյԱՆ մ ա ս ի ն

-----------------------------------------------------------------------------------------

Հիմք ընդունելով «Ազգային ժողովի կանոնակարգ» Հայաստանի Հանրա­պետության սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրապետության կառավարությունը ո ր ո շ ու մ է.

1. Հավանություն տալ «Մաքսային կարգավորման մասին» Հայաստանի Հանրապետության օրեն­քում փոփոխություններ և լրացում­ներ կատարելու մասին» Հայաստանի Հանրա­­պե­տու­թյան օրենքի նախագծի ([Պ-416-09.12.2019-ՏՀ-011/0](http://www.parliament.am/drafts.php?sel=showdraft&DraftID=11182&Reading=0)) վերաբերյալ Հայաս­­տա­նի Հան­րա­պե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

2020 թ. փետրվարի \_

Երևան

«ՄԱՔՍԱՅԻՆ ԿԱՐԳԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆ­ՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ­ՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱ­­ՊԵ­ՏՈՒ­ԹՅԱՆ ՕՐԵՆՔԻ ՆԱԽԱԳԾԻ ([Պ-416-09.12.2019-ՏՀ-011/0](http://www.parliament.am/drafts.php?sel=showdraft&DraftID=11182&Reading=0)) ՎԵՐԱԲԵՐՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅՈՒՆԸ

«Մաքսային կարգավորման մասին» Հայաստանի Հանրապետության օրեն­քում փոփոխություններ և լրացում­ներ կատարելու մասին» Հայաստանի Հանրա­­պե­տու­թյան օրենքի նախագծի 1-ին և 2-րդ հոդվածներով առաջարկվում է խմբագրել «Մաքսային կար­գա­վորման մասին» ՀՀ օրենքի (այսու­հետ՝ Օրենք) 5-րդ հոդվածով նախատեսված՝ «Հայաս­տանի Հան­րա­պետություն մշտական բնակության ժամանող ֆիզիկական անձանց անձ­նա­կան օգտագործման գույք» հաս­կա­ցությունը՝ փոխարենը նախատեսելով «Հայաստանի Հան­րա­պետություն մշտա­­­­­կան բնա­կու­թյան տեղափոխվող ճանաչված օտարերկրյա ֆիզիկական անձի կամ փախս­­տականի, հարկադիր տեղահանվածի կարգավիճակ ստացած օտար­եր­կրյա ֆիզիկա­կան անձի անձնական օգտագործման ապրանքներ» հասկացությունը, ինչպես նաև առա­ջարկ­վում է լրացնել նույն հոդվածը «անձնական օգտագործման ապրանքներ» հասկա­ցութ­յամբ: Բացի այդ նախագծի 6-րդ հոդվածով, մասնավորապես, առաջարկվում է կրճատել Հայաս­տանի Հան­­­րա­­պետու­թյուն մշտական բնակության ժամանող ֆիզիկական անձանց կողմից ներ­մուծ­վող ապրանքների համար արտոնությունների կիրառության առումով մշտապես բնակու­թյան ժամանող ֆիզիկական անձի՝ Հայաս­տանի Հան­րա­պետության տարածքից անընդմեջ մշտա­­­­պես բնակված լինելու ժամկետը՝ հինգ տարվա փոխարեն սահմանելով երեք տարի:

1. Նախագծի 1-ին հոդվածի 2-րդ պարբերությունում. «նախկինում օգտագործված (գործածության նշաններ ունեցող)» բառերը փոխարինել «օգտագործված» բառով:

2․ Նախագծի 4-րդ հոդվածը հանել:

3. Նախագծի 6-րդ հոդվածով Օրենքում լրացվող նոր՝ 249.1-ին հոդվածի՝

1) 1-ին մասում «միության անձանց» բառերը փոխարինել «Հայաստանի Հանրապետության ֆիզիկական անձանց» բառերով, իսկ «Եվրասիական տնտեսական միության հանձնաժողովի» բառերը փոխարինել «Եվրասիական տնտեսական հանձնաժողովի» բառերով։

2) 2-ից 10-րդ մասերը շարադրել նոր խմբագրությամբ հետևյալ բովանդակությամբ.

«2․ Հայաստանի Հանրապետություն մշտական բնակության տեղափոխվող օտարերկյրյա ֆիզիկական անձ է ճանաչվում՝ Հայաստանի Հանրապետության օրենսդրության համաձայն Հայաստանի Հանրապետության քաղաքացիություն, կամ Հայաստանի Հանրապետության հատուկ, կամ Հայաստանի Հանրապետության մշտական (երկարաժամկետ) կացության կարգավիճակ, կամ միջազգային պայմանագրով սահմանված դեպքում դրանց հավասարեցված կարգավիճակ ունեցող այն ֆիզիկական անձը, որին, բնակչության պետական ռեգիստրը վարող Հայաստանի Հանրապետության կառավարության լիազոր մարմինը տրամադրել է Հայաստանի Հանրապետություն մշտական բնակության տեղափոխման փաստի ճանաչումը հաստատող փաստաթուղթ:

3. Հայաստանի Հանրապետություն մշտական բնակության տեղափոխման փաստի ճանաչումը հաստատող փաստաթուղթը տրամադրվում է սույն հոդվածի 2-րդ մասում նշված այն ֆիզիկական անձին, որը այդ փաստաթուղթը ստանալու նպատակով, նույն մասում հիշատակված լիազոր մարմնին դիմելու օրվան նախորդող ***1825 օր ժամանակահատվածում առնվազն 915 օր բացակայել է*** Հայաստանի Հանրապետությունից:

4. Հայաստանի Հանրապետություն մշտական բնակության տեղափոխվող ճանաչված կամ փախստականի, հարկադիր տեղահանվածի կարգավիճակ ստացած օտարերկրյա ֆիզիկական անձիք կարող են արտոնությամբ Հայաստանի Հանրապետություն ներմուծել իրենց անձնական օգտագործման ապրանքները, եթե Հայաստանի Հանրապետության մաքսային մարմիններ են ներկայացնում համապատասխան կարգավիճակը հաստատող՝ Հայաստանի Հանրապետության կառավարության լիազոր մարմնի տրամադրած փաստաթուղթը և նախորդ բնակության երկրում բնակվելու փաստը հաստատող փաստաթուղթը, հետևյալ պայմանների միաժամանակյա ապահովման դեպքում.

1) նախորդ բնակության երկրից Միության մաքսային տարածք ներմուծումն իրականացվում է ոչ ուշ, քան օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչելու փաստը հաստատող փաստաթղթի կամ այդ անձի կողմից Հայաստանի Հանրապոտության օրենսդրությանը համապատասխան փախստականի, հարկադիր տեղահանված անձի կարգավիճակ ստանալու փաստը հաստատող փաստաթղթի տրման օրվանից 18 ամսվա ընթացքում.

2) անձնական օգտագործման ապրանքները ձեռք են բերվել օտարերկրյա ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչելու փաստը հաստատող փաստաթղթի կամ այդ անձի կողմից Հայաստանի Հանրապետության օրենսդրությանը համապատասխան փախստականի, հարկադիր տեղահանված անձի կարգավիճակ ստանալու փաստը հաստատող փաստաթղթի տրման օրվանից առաջ, ընդ որում՝ անձնական օգտագործման տրանսպորտային միջոցներ հանդիսացող՝ ավտոտրանսպորտային և մոտոտրանսպորտային միջոցները, ավտոտրանսպորտային և մոտոտրանսպորտային միջոցների կցորդները գրանցված են եղել և գտնվել են օտարերկրյա այն ֆիզիկական անձի սեփականության ներքո, որը ճանաչվել է մշտական բնակության համար Հայաստանի Հանրապետություն տեղափոխված անձ կամ ստացել է փախստականի, հարկադիր տեղահանված անձի կարգավիճակ նախկին բնակության երկրում առնվազն 6 ամսվա ընթացքում՝ օտարերկրյա այդ ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչելու փաստը հաստատող փաստաթղթի կամ այդ ֆիզիկական անձի կողմից Հայաստանի Հանրապետության օրենսդրությանը համապատասխան փախստականի, հարկադիր տեղահանված անձի կարգավիճակ ստանալու փաստը հաստատող փաստաթղթի տրման օրվանից առաջ.

3) Հայաստանի Հանրապետության օրենսդրությանը համապատասխան՝ այդ ֆիզիկական անձին մշտական բնակության համար Հայաստանի Հանրապետություն տեղափոխված անձ ճանաչելու կամ նրա կողմից փախստականի, հարկադիր տեղահանված անձի կարգավիճակ ստանալու հետ կապված՝ Միության մաքսային տարածք մաքսատուրքերի, հարկերի վճարումից ազատմամբ անձնական օգտագործման ապրանքների ներմուծում այդ ֆիզիկական անձի կողմից նախկինում չի իրականացվել.

4) Հայաստանի Հանրապետություն մշտական բնակության տեղափոխվող ճանաչված անձի անձնական օգտագործման ապրանքները չեն գերազանցում Հայաստանի Հանրապետության կառավարության կողմից սահմանված բնաիրային չափերը:

5. Հայաստանի Հանրապետություն օտարերկրյա ֆիզիկական անձի մշտական բնակության տեղափոխման փաստի ճանաչումը, ինչպես նաև Հայաստանի Հանրապետության տարածքում գտնվելու կամ Հայաստանի Հանրապետության տարածքից բացակայելու հանգամանքի և ժամանակահատվածի որոշումը իրականացնում է բնակչության պետական ռեգիստրը վարող Հայաստանի Հանրապետության կառավարության լիազոր մարմինը` տվյալ ֆիզիկական անձի վերաբերյալ Հայաստանի Հանրապետության պետական սահմանը հատելու տեղեկատվության հիման վրա:

6. Սույն հոդվածին համապատասխան որպես Հայաստանի Հանրապետության տարածք մշտական բնակության տեղափոխված անձ ճանաչված օտարերկրյա ֆիզիկական անձանց կամՀայաստանի Հանրապետության տարածքում փախստականի, հարկադիր տեղահանվածի կարգավիճակ ստացած օտարերկրյա ֆիզիկական անձանց նկատմամբ արտոնության կիրառման, Հայաստանի Հանրապետության տարածքից բացակայած լինելու հանգամանքը և ժամանակահատվածը ստուգելու, անձին մշտական բնակության փաստի ճանաչումը հաստատող փաստաթուղթ տրամադրելու կարգերը, և սույն հոդվածում հիշատակված լիազոր մարմինները սահմանում է Հայաստանի Հանրապետության կառավարությունը»:

3) 11-րդ մասից փոխել մասերի համարակալումները,

4) 11-րդ մասում առաջարկում ենք «ուղեկցվող կամ չուղեկցվող» բառերը փոխարինել «ուղեկց­վող և (կամ) չուղեկցվող» բառերով, իսկ «բնակության վայր ունեցող» բառերից հետո առաջարկում ենք լրացնել «և ժամանակավորապես օտարերկրյա պետությունում բնակվող» բառերը,

5) 12-րդ մասում․ «11-րդ մասի» բառերը փոխորինել «7-րդ մասի» բառերով,

6) 13-րդ մասում․ «Արտոնության տրամադրման» բառերը փոխարինել «Սույն հոդվածի 7-րդ մասում նախատեսված արտոնության տրամադրման» բառերով,

7) 14-րդ մասում «11-րդ մասով» բառերը փոխորինել «7-րդ մասով» բառերով,

8) 14-րդ մասից հետո լրացնել նոր մաս, հետևյալ բովանդակությամբ․

«11․ Սույն հոդվածի 4-րդ և 7-րդ մասերում նշված անձիք միաժամանակ չեն կարող օգտվել սույն հոդվածում նշված մեկից ավելի արտոնությունից»:

~~4.~~ 7-րդ հոդվածի՝

1) վերնագրից հանել «և անցումային դրույթներ» բառերը,

2) 1-ին և 2-րդ կետերը հանել: